ועדת העלייה, הקליטה והתפוצות, כנסת 25, פרוטוקול מספר 70, 2023-06-28 00:00

עודד פורר: ישיבת ועדת עלייה וקליטה, דיון מספר 14 בנושא מעקב סוגיית האולפנים ללימודי עברית לעולים

עודד פורר:  נתחיל עם משרד האוצר, נמצא איתנו בזום? שמואל אתה איתנו? הסתדרות המורים? שמואל בבקשה

שמואל אפלבויים: בוקר טוב, אנחנו מתקדמים בתהליך המשא והמתן

שמואל אפלבויים:  יש עוד פגישות עם נציגי הסתדרות המורים

שמואל אפלבויים:  אנחנו מקווים לסיים בקרוב

עודד פורר: בסדר זה גם מה שאמרתי לי בשבוע שעבר ולפני שבועיים ולפני שלושה שבועות

עודד פורר:  בינתיים הזמן עובר

שמואל אפלבויים: זה תיאור מתמשך של המציאות, אבל הוא מדויק

עודד פורר: מתי הדיון הבא שלכם בעניין?      

שמואל אפלבויים: דיונים מקצועיים ברמת אנשי המקצוע?     

עודד פורר: בוא יש פה משא ומתן בין האוצר לבין הסתדרות המורים, מתי הפגישה הבאה?     

שמואל אפלבויים: אני אומר, אנשי המקצוע של האוצר, יש את הדיון לגבי ההיבט הכלכלי שלנו, שלי ושל שירה, מול הייעוד הכלכלי של הסתדרות המורים, זה משהו שנעשה באופן רציף

שמואל אפלבויים:  ויש ביום רביעי הבא אם אני זוכר נכון, אם אני לא טועה בשבוע הבא, נשב גם עם הממונה על השכר ועם מנכ"לית הסתדרות המורים

עודד פורר: התחייב שר העלייה והקליטה לפני בערך חודשיים, שתוך שבועיים הוא מסיים את זה

אורלי נעים: אין בשורות בפי, אני לא יודעת מה הובטח

עודד פורר: הסתדרות המורים

מתן צדיק: מזכ"לית הסתדרות המורים מדווחת על התקדמות במשא ומתן

מתן צדיק:  תיאורטית היה אפשר לסיים את המשא והמתן

עודד פורר: נו אז מה?     

מתן צדיק: אבל אנחנו מסרבים, אנחנו מתעקשים לשפר את שכרם וגם את מעמדם של מורי האולפנים בישראל

עודד פורר: בסדר, כולנו רוצים הכול

עודד פורר:  אתם צריכים לגמור את העניין הזה

מתן צדיק: בשבוע הקרוב כמו שאמר חברי מהאוצר תתקיים ישיבה נוספת בעניין

עודד פורר: אתם יודעים שאנחנו נמצאים כבר בחודש יולי, זאת אומרת הישיבה תתקיים בחודש יולי

מתן צדיק: הסתדרות המורים אנחנו לא נוותר

מתן צדיק:  ואנחנו לא נרתעים

עודד פורר: שאף אחד לא יוותר, אבל אנחנו ניוותר בלי מורי אולפנים

עודד פורר:  זה הכול, זה המצב

עודד פורר:  זה יהיה המצב שנה הבאה

עודד פורר:  מדינת ישראל נמצאת בגל העלייה הכי גדול בעשרים השנים האחרונות

עודד פורר:  למעלה מ-70 אלף עולים בשנה

עודד פורר:  כולנו ראינו את אירועי סוף השבוע ברוסיה

עודד פורר:  ברור לחלוטין שהאירוע הזה ישליך ויגרום לכך שנראה מספרים הולכים וגדלים מהאזורים האלה, זה אומר שאנחנו צופים בערך סדר גודל דומה

עודד פורר:  ואנחנו נמצאים במשבר שמבחינתנו יש לנו זמן

עודד פורר:      אני אומר לכם בצורה הכי ברורה – ככל שהעניין הזה לא ייפתר בעוד שבוע, הקריאה שלי של הועדה לממשלה תהיה לסגור את אולפני העברית, ולהעביר הכול לשוק הפרטי

עודד פורר:  אתם לא מסוגלים לסיים את האירוע הזה

עודד פורר:  המגזר הציבורי לא מסוגל לקיים ולסיים את הסיפור הזה של האולפנים

עודד פורר:  זה יהיה סיכום הועדה של שבוע הבא

עודד פורר:  יכול להיות שהאוצר יהיה מרוצה מזה, הכול בסדר

עודד פורר:  אתם לא יכולים כמגזר ציבורי לסיים את האירוע הזה

עודד פורר:  אני יודע שרואות אותנו מורות אולפן, צר לי

עודד פורר:  אני כבר שישה חודשים באירוע הזה, שבוע אחרי שבוע, חמישה עשר דיונים

עודד פורר:  ההוא לא טוב לו, ההוא כן טוב לו, הוא שבוע הבא, ההוא בחופש, ההיא הלכה, הוא חזר

עודד פורר:  לא מעניין

עודד פורר:  אני מודיע לכם, חגיגית זה יצא בקריאה ברורה כאמירה של ועדת העלייה והקליטה, לסגור את אולפני העברית של המדינה

עודד פורר:  המדינה לא יודעת להחזיק אולפני עברית

עודד פורר:  תעבירו הכול לשוק הפרטי

עודד פורר:  יעלה לאוצר פי שלוש, אין לי שום בעיה, זה מה שיהיה

עודד פורר:  שלא יהיה לכם ספק

עודד פורר:  זה מה שיהיה

עודד פורר:  רציתם להביא את זה לשם, אני אומר את זה לאוצר, משרד הקליטה, משרד החינוך, לא יודע מי, לשם זה הגיע

עודד פורר:       אני בשבוע הבא באולפנים בחיפה, יכול להיות שזו האמירה שתצא מהסיור באולפנים

עודד פורר:  באולפנים בחיפה אנחנו נגיד להם – חבר'ה לשיטתנו, אולפני העברית של המדינה צריכים להיסגר

עודד פורר:  זו המשמעות

עודד פורר:  אני לא מוכן יותר

עודד פורר:  הסיפורים האלה לא מעניינים כבר, הם פשוט כבר לא מעניינים

עודד פורר:  זה כבר לא מעניין לשמוע כמה אתם נלחמים על זכויות המורים אבל אין לכם הסכם בחודש יולי

מתן צדיק: אני רק יכול לומר בעניין הזה שאחת הסיבות שהגענו למשבר הזה היא ההזנחה המתמשכת

עודד פורר: בסדר, הזנחה הזנחה הזנחה

עודד פורר:  תסגרו את האולפנים

עודד פורר:  תסגרו את אולפני העברית

עודד פורר:  הינה אני אומר לכם את זה עכשיו

עודד פורר:  לא נחכה שבוע, חבל על השבוע הזה

עודד פורר:  מדברים איתכם על דחיפות חצי שנה, אנחנו נמצאים בדיון מעקב ביום רביעי אתם אומרים לי אולי תהיה פגישה בשבוע הבא

קריאה: תהיה פגישה בשבוע הבא

עודד פורר: לא תהיה פגישה, אל תיפגשו, זה לא מעניין כבר

עודד פורר:  בחיי זה כבר לא מעניין

קריאה: אותנו זה מעניין

עודד פורר: אתכם זה מעניין

עודד פורר:  תהיו חתומים אתם יחד עם משרד האוצר, שר האוצר, שר החינוך, שר העלייה והקליטה, תהיו חתומים על סגירת אולפני העברית במדינת ישראל

עודד פורר:  תסגרו אותם זה לא רלוונטי לעולים

עודד פורר:  העולים כבר לא פונים לאולפנים

עודד פורר:  התור הולך ויורד כי העולים לא פונים - וזה כי אין אולפנים

עודד פורר:  המורות עוזבות כי אין להן בשביל מה להישאר

עודד פורר:  תסגרו אותם

עודד פורר:  תגידו את זה, הייתם צריכים להגיד את זה לפני חצי שנה

עודד פורר:  לא עכשיו

עודד פורר:  לא לגרור את האירוע הזה חצי שנה

עודד פורר:  לפני חצי שנה הייתם צריכים להגיד את זה

עודד פורר:  האחריות על הסתדרות המורים, משרד החינוך, משרד האוצר ומשרד הקליטה

עודד פורר:  שלא יהיה לכם ספק

עודד פורר:  גל העלייה הכי גדול בעשרים השנים האחרונות ומדינת ישראל סוגרת את האולפנים, זו המשמעות

עודד פורר:  מבחינתי חבל על הזמן עם הדיונים האלה

עודד פורר:  חבל על הזמן עם הדיונים האלה

עודד פורר:  אין טעם לקיים אותם

עודד פורר:      מעוז יש לך משהו להגיד שלא אמרת בחמשה עשר הדיונים האלו? היום וארבעה עשר האחרונים?     

מעוז ביגון: יש לי משהו חדש להגיד בהתייחס לדברים שאמרת אדוני יושב הראש

מעוז ביגון:  אדוני יושב הראש רוצה לומר שההצעה שלך לסגור את מערך האולפנים ולהפריט אותם תפגע בראש ובראשונה בעולים

עודד פורר: זו לא ההצעה שלי

עודד פורר:  אתם סוגרים אותם, זה לא ברור לך? זה לא ברור לך כמי שמנהל את המערך הזה שכשעוזבות לך מאה מורות, שהמורות לא יודעות מה יקרה איתן בשנה הבאה, שהמשרד ממשיך לגרור רגליים, שהתור לאולפנים הולך וגדל, זה לא ברור לך שסוגרים את האולפנים? אתם עושים את זה

עודד פורר:  אתם רק עושים את המוות הזה של האולפנים בגסיסה איטית, תוך כדי זה שלא נותנים פתרונות אחרים

עודד פורר:  גוססים לאט לאט

מעוז ביגון: טוב לרמת הדחיפות שאתה הצגת פה אדוני יושב הראש, ויחד עם זאת ההצעה הזאת לסגור ולהפריט

עודד פורר: זאת לא הצעה

עודד פורר:  אתם סוגרים

עודד פורר:  אני לא סוגר לכם את האולפנים, סגרתם אותם

עודד פורר:  אנחנו בחודש יולי

עודד פורר:  הפגישה שאתם מדברים עליה ביום רביעי הבא היא בחודש יולי

עודד פורר:  התכנסנו כאן בינואר

עודד פורר:  על מה אתם מדברים? זו בדיחה עצובה על חשבון כל העולות והעולים ועל חשבון מדינת ישראל שלא יודעת לתת את הפתרונות שאמורים לשרת אותה

עודד פורר:  אם זה למורים ואם זה לרופאים ואם זה למהנדסים ואם זה לאחיות ולאחים, ואם זה למהנדסות ולרופאות ולכל מה שתרצו

עודד פורר:  ספרו בוועדת הבריאות שחסרים רופאים במדינת ישראל, ואחר כך תגידו להם כמה ממתינים לקורס עברית

עודד פורר:  כי הממונה על השכר ויושב ראש הסתדרות המורים נפגשים רק אחת לשבועיים

עודד פורר:      אין טעם בדיון הזה, עליי זה נמאס כבר

עודד פורר:  אין טעם בדיון הזה, אין טעם בדיון הזה

עודד פורר:  מבחינתי ועדת העלייה והקליטה קיבלה בצער את הודעת משרד האוצר, הסתדרות המורים, משרד החינות ומשרד העלייה והקליטה על סגירת אולפני העברית המדינתיים ועל המעבר להפרטה

עודד פורר:  אני מבקש ממשרד האוצר לקחת את כל הסכום שמוקצה לטובת ההסכם הזה, לקחת את כולו להעביר אותו למשרד העלייה והקליטה, ולהוציא מכרז על אולפני עברית פרטיים

עודד פורר:  אין טעם

עודד פורר:  אני אומר את זה גם למורות ולמורים שרואים אותנו, צר לי, אני לא יכול לעמוד מאחורי מדינה שחצי שנה גוררת רגליים באירוע הזה

עודד פורר:  לא יכול לעמוד מאחורי זה

עודד פורר:       אם למישהו יש משהו חדש שלא נאמר כאן כבר בארבעה עשר דיונים

עודד פורר:  בבקשה הסוכנות היהודית

רינה זסלבסקי: שלום, יש לנו חדשות ממש טריות מאתמול

רינה זסלבסקי:  ככה, המצב של התור הזה הוא בעיננו בלתי נסבל, וחשוב לנו להגיד שברור לגמרי שעניין הוראת העברית לעולים חדשים זו אחריות של הממשלה ולא של העם היהודי

רינה זסלבסקי:  בכל זאת בהתחשב במצב, עשינו מאמץ עילאי ונברנו ונברנו בתקציבי חירום שלנו והצלחנו למצוא כרגע חצי מיליון לטובת פתיחה מיידית אני מקווה של כיתות, לפחות חלק מהכיתות, כדי לפנות חלקית את התור

עודד פורר:  עכשיו מתפנים ארבעים מיליון שקל למדינה הם יוכלו לתת לכם

רינה זסלבסקי: בינתיים בואו נתחיל עם מה שיש

רינה זסלבסקי:  אני מקווה מאוד שאנשי הכספים משני הצדדים יהיו זריזים מספיק כדי שנוכל לצאת לדרך עוד הקיץ, בלי לדחות, והתלמידים יוכלו ללמוד בשיטה החדשנית של הוראה הפוכה – להגיע לסוף רמה א', ועדיין תישאר להם זכות להמשיך ללמוד באולפנים ממשלתיים

רינה זסלבסקי:  אני מקווה שעד אז הכול יסתדר ויהיה המשך

רינה זסלבסקי:  רק אם יוכלו פשוט ללמוד ברמה ב' ולא רמה א', שאני חושבת שזו בשורה מאוד משמחת

עודד פורר: לפחות זאת

עודד פורר:  תודה רבה

עודד פורר:  אני רוצה לסכם את הדיון, ראשית הועדה מברכת את הסוכנות היהודית על מציאת המימון וגם את משרד העלייה והקליטה על מציאת המימון הנגדי

עודד פורר:  כדי ללכת פה למיזם משותף שייתן פתרון ללימודי עברית, להערכתי למעלה מאלף לומדים סדר גודל?      

רינה זסלבסקי: כרגע כיוון שיש לנו חצי מהסכום הזה זה יהיה למחצית אבל אנחנו מאמינים שנמשיך לחפש

עודד פורר: מקווה שהעניין הזה יורחב

עודד פורר:  הוועדה שמעה בצער את דיווחי משרד האוצר והסתדרות המורים על כך שדה פקטו החליטו לסגור את אולפני העברית במדינת ישראל, אולפני העברית הממשלתיים

עודד פורר:  אנחנו חושבים שהדבר הזה הוא טעות, אבל אי אפשר לבוא לספר לי שלא נפגשים אפילו, ושהפגישה תהיה רק ביום רביעי הבא, ולהגיד לי שרוצים להשאיר את אולפני העברית פתוחים

עודד פורר:  ברור לחלוטין שהרצון הוא לסגור את האולפנים ובצער רב אפשר לומר שאולפני העברית הממשלתיים נסגרים, ואני קורא לממשלה להסיר מיידית את כל התקציבים לטובת פתיחה של אולפנים שיתנו מענה לכשבעים אלף עולים שהגיעו רק בשנה אחרונה ולעוד עשרות אלפים שיגיע בשנה הבא על מנת שהם ילמדו עברית

עודד פורר:       כל הקוניונקטורות בין הסתדרות המורים לבין משרד החינוך לבין משרד האוצר פשוט לא מעניינות אותנו, לא מעניינות את העולים, לא מעניינות את העולות, לא מעניינות את מי שהגיע לכאן וצריך ללמוד לימודי עברית

עודד פורר:  ממשלה שלא מסוגלת לסיים הסכם כזה מאז חודש ינואר, המשמעות היא אחת מהשתיים – הוא שהיא לא רוצה לסיים את ההסכם הזה, או שהיא לא מסוגלת מבחינת היכולות המינימליות של ניהול

עודד פורר:  ולשני הדברים האלה ברור שכתוצאה מכך אולפני העברית ייסגרו

עודד פורר:      אז אני לא יודע מתי הוקם בדיוק המפעל הזה של אולפני העברית במדינת ישראל, אבל יכול להיות שנקבע כאן טקס בשבוע הבא, להודות לכל מי שעסק בתחום על סיכום עשרות שנים של עבודה של אולפני עברית ממשלתיים ונעבור להפרטה מלאה של התחום

עודד פורר:      תודה רבה, הישיבה נעולה